Referat af besøget på Gram slot og Vejen Kunstmuseum

På besøget på Gram slot fortalte Godsejer Svend Brodersen om, hvordan han driver sit økologiske landbrug, som han har haft i 30 år. Det var et meget udbytterigt og spændende foredrag. 
Han har ikke problemer med at overholde statens nye gødnings planer, fordi han bl.a. altid har efterafgrøder med smalle marker, som er tilpasset hans maskiner, med læbælter af æble- og pærer træer og mange forskellige vilde blomster. Således at de nyttige dyr både over og under jorden har mulighed for at overvintre i læbælterne. Vi kørte rundt i omegnen, hvor han fortalte om både hans og de konventionelle landbrugs dyrkningsmetoder. Han fortalte bl.a. at de konventionelle landbrug sprøjter deres kartofler ca. 12 gange om året.
Vi var også inde at se, hvordan de bearbejder deres grøntsager, inden de sælges til forbrugerne. Der var mange ansatte til at sortere grøntsagerne. 

Efter vores køretur kom vi tilbage til Gram Slots kro, hvor vi fik noget at spise og drikke, som naturligvis var økologisk.

Derefter kørte vi til Vejen kunstmuseum, hvor vi fik en introduktion til museet. De har mange forskellige kunstværker både malerier, skulpturer og meget keramik.  

Vi sluttede af med at få en kop kaffe med en bolle med ost, som vi købte hos den lokale bager. 

På vegne af Fraktion 4 Carsten Lund

